Čeľadický potok

Čeľadický potok je vodný tok v Podunajskej pahorkatine na území okresu Nitra. Je ľavostranným prítokom Hosťovského potoka v povodí Žitavy, má dĺžku približne 4,1 km a je tokom VI. rádu.

 Priebeh toku 
Potok pramení v severovýchodnej časti Podunajskej pahorkatiny, v geomorfologickom podcelku Žitavská pahorkatina, na okraji obce Čeľadice, v lokalite Lieskovište, v nadmorskej výške približne  Od prameňa na okraji telesa rýchlostnej cesty R1 tečie poľnohospodárskou oblasťou juhovýchodným smerom. Lemovaný nesúvislým porastom vyššej vegetácie pokračuje najskôr okrajom intravilánu, onedlho centrom obce Čeľadice. Okrajom farmy opúšťa obec a pokračuje južným smerom, mierne zvlnenou poľnohospodárskou krajinou cez lokalitu Lúčky. Na dolnom toku už bez vyššej pobrežnej vegetácie tečie do lokality Zakázaný háj, kde sa v nadmorskej výške približne , vlieva ľavostranne do Hosťovského potoka v povodí Žitavy. Potok patrí do širšieho povodia rieky Váh.

Čeľadický potok pramení a na hornom toku preteká katastrálnym územím obce Čeľadice, následne pokračuje územím Dolných Obdokoviec v okrese Nitra v Nitrianskom kraji.

 Referencie 

 Pozri aj 
 Zoznam vodných tokov v povodí Žitavy
 Podunajská pahorkatina, Žitavská pahorkatina

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Povodie Žitavy
Kategória:Vodné toky v okrese Nitra
Kategória:Čeľadice
Kategória:Dolné Obdokovce